Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9073

d) tervezés. Megjegyzés. - A domborzatot általában szintvonalak, magasság szerinti színárnyalás, a pontok tengerszint feletti magasságának feltüntetése és domborzati árnyékolás kombinációjával ábrázolják, az alkalmazott módszer kiválasztását a térkép jellege, méretaránya, valamint tervezett felhasználási köre befolyásolja. 2.12.2 Ajánlás. - Ha a domborzatot magassági színárnyalással ábrázolják, az alkalmazott színárnyalás alapjául a 4. Függelékben lévő Magassági szint színárnyalási útmutatóban feltüntetetteket kell venni. 2.12.3 Ha a magassági pontok tengerszint feletti magasságának feltüntetését alkalmazzák, akkor azokat kiválasztott kritikus pontokra kell feltüntetni. 2.12.3.1 A megbízhatatlan pontosságú magaslati pontok tengerszinthez viszonyított magassági értéke mögött ± jelet kell feltüntetni. 2.13 Tiltott, korlátozott és veszélyes légterek Ha tiltott, korlátozott, vagy veszélyes légtereket tüntetnek fel, akkor a hivatkozási, vagy egyéb azonosító jelölést is fel kell tüntetni, kivéve, hogy a nemzeti azonosító betűk elhagyhatók. Megjegyzés. - A nemzetiségi azonosító betűk azok, amelyeket a "Doc 7910 - Helységjelölések" tartalmaz. 2.14 Légiforgalmi szolgálati légterek 2007/70/II. szám 2.14.1 Ha a térképen ATS légteret tüntetnek fel, akkor kötelező feltüntetni a légtér osztályt, típust, nevet, vagy hívójelet, a függőleges határokat és a használandó rádió frekvenciá(ka)t, a vízszintes határokat pedig a 2. Függelék - ICAO Térkép Jelekkel egyezésben kell feltüntetni. 2.14.2 Ajánlás. - A látás szerinti repüléshez használatos térképek mindegyikének fedő-, vagy hátoldalán fel kell tüntetni a 11. Annex ATS Légtér Osztályozási táblázatának azon részeit, amelyek a térkép által ábrázolt légtér osztályokra vonatkoznak. 2.15 Mágneses eltérés 2.15.1 A földrajzi Északot és a mágneses eltérést fel kell tüntetni. A mágneses eltérés nagyságrendje (felbontása) az illető térképhez előírtaknak feleljen meg. 2.15.2 Ajánlás. - Ha a térképen szerepeltetik a mágneses eltérést, akkor a feltüntetett érték a kiadás évéhez eső legközelebbi öttel osztható évszámnak megfelelő érték legyen, azaz 1980., 1985., stb. Kivételes esetekben, ha az éves változást kiszámítva a pillanatnyi érték egy foknál nagyobb eltérést mutat, akkor közbenső dátumot és értéket kell megadni. Megjegyzés. - A dátum és az éves változás értéke feltüntethető. 2.16 Betűtípusok Megjegyzés. - A légiforgalmi térképeken alkalmazásra megfelelő betűtípus mintákat a Légiforgalmi Térkép Kézikönyv (Doc 8697) tartalmazza. 2.17 Légiforgalmi adatok 2.17.1 A szerződő állam tegyen meg minden szükséges intézkedést megfelelően szervezett minőség biztosító rendszer bevezetésére. E minőség biztosító rendszer, a 15. Annex 3.1.7. pontjában körvonalazottak szerint, minden funkcionális szakaszban a minőség kézben tartásának megvalósításához szükséges eljárásokat és erőforrásokat foglaljon magába. Ha szükséges, a minőség kézbentartásának menete mindegyik funkcionális szakaszra legyen bemutatható. Továbbá, a szerződő állam gondoskodjon róla, hogy kialakított eljárás legyen a légiforgalmi adatnak a forrásig visszamenő nyomon követhetőségére bármely adott pillanatban, oly módon, hogy a gyártás/karbantartás szakaszában, avagy az üzemi használat során az adat rendellenesség, vagy hiba egyaránt észlelhető és korrigálható legyen. Megjegyzés. - A minőség biztosító rendszert szabályozó előírásokat a 15. Annex 3. Fejezete tartalmazza. 2.17.2 Az állam gondoskodjon róla, hogy a légiforgalmi adat térképi felbontásának nagyságrendje az illető térképre előírt és a 6. Függelékben táblázatos formában közzétettek szerinti legyen. 2.17.3 A szerződő állam biztosítsa a légiforgalmi adat integritásának megtartását az adat feldolgozás folyamatában kezdve az adat felméréstől/származtatástól egészen a szándék szerinti következő felhasználóig. Az adat integritási követelményeket az adat megbízhatatlanságból fakadó lehetséges veszélyekre, illetve a felhasználás fajtára kell alapozni, azaz, hogy az illető adat tételt milyen használat céljára teszik közzé. Következésképp, a következő osztályozást és adat integritási szintet kell alkalmazni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes